Direktiva Komisije 2000/21/ES

z dne 25. aprila 2000

o seznamu zakonodaje Skupnosti iz pete alinee člena 13(1) Direktive Sveta 67/548/EGS

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo Evropskega parlamenta in Sveta 1999/33/ES [2], in zlasti člena 13(1) Direktive,

ob upoštevanju naslednjega:

(1) Člen 13(1) Direktive 67/548/EGS izvzema nekatere snovi iz določb členov 7, 8, 14 in 15 navedene direktive, ki se nanašajo na prijavo. Bolj natančno, peta alinea člena 13(1) izvzema snovi za izključno uporabo v drugih skupinah izdelkov, za katere obstajajo postopki Skupnosti za prijavo ali odobritev in za katere so zahteve glede predložitve podatkov enake tistim iz Direktive 67/548/EGS. Zato mora Komisija izdelati seznam tiste zakonodaje Skupnosti, ki vsebuje take postopke za prijavo ali odobritev. Seznam se redno pregleduje in po potrebi revidira.

(2) Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet [3], kakor je bila nazadnje spremenjena z direktivo Komisije 1999/80/ES [4], določa vključitev aktivnih snovi v svojo Prilogo I kot predpogoj za odobritev navedenih izdelkov pred dajanjem teh izdelkov v promet. Direktiva Komisije 93/90/EGS z dne 29. oktobra 1993 o seznamu snovi iz pete alinee člena 13(1) Direktive Sveta 67/548/EGS [5] se nanaša samo na aktivne snovi za vključitev v Prilogo I Direktive 91/414/EGS, ki zadeva dajanje v promet. Zajeti je treba tudi aktivne snovi, ki se odobrijo za druge namene, vključno z raziskavo in razvojem, v skladu s členom 22 Direktive 91/414/EGS, da bi omejili postopke odobritve takih snovi samo na področje uporabe Direktive 91/414/EGS.

(3) Za snovi, ki se uporabljajo izključno kot aktivne snovi biocidnih pripravkov, v skladu z Direktivo 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet [6] velja peta alinea člena 13(1) Direktive 67/548/EGS in jih je treba izvzeti, vključno za namene raziskave in razvoja, da bi omejili postopke odobritve takih snovi samo na področje uporabe Direktive 98/8/ES.

(4) Direktivo 93/90/EGS je treba razveljaviti.

(5) Določbe te direktive so v skladu z mnenjem Odbora za prilagajanje tehničnemu napredku direktiv o odpravljanju tehničnih ovir pri trgovanju z nevarnimi snovmi in pripravki –

SPREJELA NASLEDNJO DIREKTIVO:

Člen 1

Seznam zakonodaje Skupnosti v zvezi s skupinami izdelkov, za katere obstajajo postopki Skupnosti za prijavo ali odobritev in za katere so zahteve glede predložitve podatkov za skupine snovi, navedene na seznamu, enake tistim iz Direktive 67/548/EGS, je vsebovan v Prilogi k tej direktivi.

Člen 2

Direktiva 93/90/EGS se razveljavi.

Člen 3

1. Države članice sprejmejo in objavijo predpise, potrebne za uskladitev s to direktivo, do 1. aprila 2001 in o tem takoj obvestijo Komisijo.

2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 4

Ta direktiva je naslovljena na države članice.

V Bruslju, 25. aprila 2000

Za Komisijo

Margot Wallström

Članica Komisije

[1] UL 196, 16.8.1967, str. 1.

[2] UL L 199, 30.7.1999, str. 57.

[3] UL L 230, 19.8.1991, str. 1.

[4] UL L 210, 10.8.1999, str. 13.

[5] UL L 277, 10.11.1993, str. 33.

[6] UL L 123, 24.4.1998, str. 1.

--------------------------------------------------

PRILOGA

Zakonodaja Skupnosti v zvezi s skupinami izdelkov, za katere obstajajo postopki Skupnosti za prijavo ali odobritev in za katere so zahteve glede predložitve podatkov za skupine snovi, navedene na seznamu, enake tistim iz členov 7, 8, 14 in 15 Direktive 67/548/EGS

1. Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet.

2. Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet.

Za snovi, ki se uporabljajo izključno kot aktivne snovi izdelkov za varstvo rastlin in/ali biocidnih pripravkov.

--------------------------------------------------